DreamWorks Animation

Mae DreamWorks Animation SKG, Inc. yn stiwdio animeiddio Americanaidd annibynnol sy'n cynhyrchu cyfresi o ffilmiau llwyddiannus o safbwynt ymateb y beirniaid ac yn fasnachol. Caiff y ffilmiau hyn eu hanimeiddio ar gyfrifiadur, ac maent yn cynnwys Shrek, Shark Tale, Madagascar, Over the Hedge, Bee Movie, Kung Fu Panda, Monsters vs. Aliens a How to Train Your Dragon. Ffurfiwyd y cwmni pan unodd adran ffilmiau animeiddiedig DreamWorks SKG gyda Pacific Data Images (PDI). Yn wrieddiol, cafodd ei ffurfio dan faner DreamWorks SKG, ond newidiodd i gwmni cyhoeddus ar wahân yn 2004. Ar hyn o bryd, dosberthir y ffilmiau trwy Paramount Pictures a gymrodd reolaeth o DreamWorks SKG ym mis Chwefror 2006. Mae gan DreamWorks Animation ddwy stiwdio: y stiwdio animeiddio ffilmiau gwreiddiol yn Glendale, Califfornia a'r stiwdio PDI yn Ninas Redwood, Califfornia.